የሸጎሌ የአውቶብስ ዴፖ ተመረቀ
የአዲስ አበባ ከተማ አስተዳደር በመደበለት 555 ሚሊየን ብር ወጪ የተገነባው የሸጎሌ የአውቶብስ ዴፖ በዛሬው ዕለት ተመርቋል፡፡ዴፖው የከተማ አስተዳደሩ ምክትል ከንቲባ ኢንጂነር ታከለ ኡማ፣ በምክትል ከንቲባ ማዕረግ የአዲስ አበባ ከተማ አስተዳደር የትራንስፖርት ቢሮ ሃላፊ ዶክተር ኢንጂነር ሰለሞን ኪዳኔ እንዲሁም ሌሎችም የስራ ሃላፊዎች በተገኙበት ነው የተመረቀው፡፡የአውቶቢስ ማቆሚያ ዴፖው የራሱ ገራዥ ፣ መኪና ማጠቢያ ፣ ነዳጅ ማዲያ በውስጡ ያካተተ ሲሆን በተገነባለት ህንጻ ውስጥ የንግድ ማዕከላት ፣ የመዝናኛ ቦታዎችና አረንጓዴ  ሥፍራዎች ተካተዋል፡፡ዴፖው ከቀዳማዊ ሃይለስላሴ ዘመነ ንግስት ጀምሮ በእንጨትና ቆርቆሮ ተሰርቶ አገልግሎት ሲሰጥ የቆየ ሲሆን አሁን በዘመናዊ መልክ ተገንብቶ ለአገልግሎት ክፍት ሆኗል፡፡ዴፖው አገልግሎት መስጠት መጀመሩ ከአውቶብስ ደህንነት ጋር ተያይዞ የሚነሱ ቅሬታዎችን እንደሚፈታ እና ለደንበኞች ምቹና ቀልጣፋ አገልግሎት መስጠት እንደሚያስችልም ነው በምረቃው ወቅት የተገለፀው፡፡ለተሸከርካሪ እጥበት የሚውለው ውሃ ከከርሰ ምድር የተገኘ መሆኑም ተመላክቷል፡፡212 አውቶብሶችን በአንድ ጊዜ ለማቆም እንደሚያስችል የተነገረው ዴፖው፤ 52 ሺህ ካሬ ሜትር ስፍራ ላይ ያረፈ ነው፡፡ 